Դմիտրի Շչերբինովսկի

**Դմիտրի Անֆիմովիչ Շչերբինովսկի** (,  (13) հունվարի, 1867, Պետրովսկ, Սարատովի նահանգ, Ռուսական կայսրություն – 27 նոյեմբերի, 1926, Մոսկվա, ՌՍՖՍՀ, ԽՍՀՄ), ռուս իմպրեսիոնիստ գեղանկարիչ, մանկավարժ, Գեղարվեստական շրջիկ ցուցահանդեսների ընկերության անդամ, Պավել Չիստյակովի ու Իլյա Ռեպինի սիրելի աշակերտներից մեկը։

## Կենսագրություն
thumb|left|297px|'''«Շոգենավ»''' (1902), ''ստվարաթուղթ, յուղաներկ'', Ռիբինի պատմաճարտարապետական և արվեստի պետական թանգարան-արգելոց
Դմիտրի Շչերբինովսկին ծնվել է 1867 թվականի հունվարի 1-ին (նոր տոմարով՝ հունվարի 13) Ռուսաստանի Սարատովի նահանգի Պետրովսկ գավառային քաղաքում, վաճառականի ընտանիքում։ Նկարչական նախնական կրթությունն ստացել է Սարատովի Ալեքսանդրո-Մարիինյան ռեալական ուսումնարանում սովորելու ժամանակ Վասիլի Կոնովալովի մոտ։

Ծնողների պնդմամբ Դմիտրի Շչերբինովսկին 1885 թվականին ընդունվել է Մոսկվայի կայսերական համալսարանի իրավաբանական ֆակուլտետ, որն ավարտել է 1891 թվականին։ Համալսարանում սովորելու տարիներին նա հաճախել է Վասիլի Պոլենովի նկարչական երեկոներին, և վերջինս պնդել է, որ Շչերբինովսկին շարունակի նկարչական կրթությունը։

1891 թվականին Դմիտրի Շչերբինովսկին ընդունվել է Գեղարվեստի կայսերական ակադեմիա՝ Պավել Չիստյակովի դասարան, ապա Իլյա Ռեպինի արվեստանոց։ 1896 թվականի հոկտեմբերի 30-ին «Երդվյալ հավատարմատարների սենյակն ընդմիժման ժամանակ» () ավարտական նկարի համար Դմիտրի Շչերբինովսկին ստացել է նկարչի կոչում և կրթաթոշակով արտասահման մեկնելու իրավունք։

Որպես Գեղարվեստի կայսերական ակադեմիայի կրթաթոշակառու՝ Դմիտրի Շչերբինովսկին 1898 թվականից սովորել է Փարիզում՝ Ժյուլիանի ակադեմիայում Թոնի Ռոբեր-Ֆլյորիի մոտ։

1900 թվականին վերադառնալով Սանկտ Պետերբուրգ՝ Դմիտրի Շչերբինովսկին դասավանդել է իշխանուհի Մարիա Տենիշևայի ստուդիայում։ 1904 թվականից Կոնստանտին Պերվուխինի հետ միասին դասավանդել է Ստրոգանովյան կենտրոնական գեղարվեստա-արդյունաբերական կայսերական ուսումնարանում (1918 թվականից՝ Առաջին պետական ազատ նկարչական արվեստանոցներ)։ Իր մանկավարժական գործունեության համար Դմիտրի Շչերբինովսկին արժանացել է Սուրբ Աննայի 3-րդ աստիճանի շքանշանի։

1914 թվականից մասնակցել է պերեդվիժնիկների կազմակերպած ցուցահանդեսներին, իսկ 1915 թվականից եղել է Գեղարվեստական շրջիկ ցուցահանդեսների ընկերության անդամ. նրա նկարները ներկայացվել են ընկերության XLII և XLIV-XLVI ցուցահանդեսներում։

Դասավանդել է Պրեչիստենկային բանվորական դասընթացներում (Բանֆակ և Պրակտիկ ինստիտուտ), Մոսկվայի տնայնագործական-գեղարվեստական տեխնիկումում, եղել է Մոսկվայի նկարիչների «Изограф» համաձայնության, Մոսկվայի նկարիչ-գեղանկարիչների մասնագիտական միության խորհրդի անդամ։

Դմիտրի Շչերբինովսկին մահացել է 1926 թվականի նոյեմբերի 27-ին Մոսկվայում։

## Ժամանակակիցները Շչերբինովսկու մասին

## Պատկերասրահ
>>
Պատկեր:Scherbinovskiy 007.jpg|**«Եռյակ»** (1894), *թողթ, գուաշ*, Օմսկի Մ. Վրուբելի անվան կերպարվեստի մարզային թանգարան
Պատկեր:Scherbinovskiy 003.jpg|**«Սպայի պրոֆիլ»** (1895), *կտավ, յուղաներկ*, *մասնավոր հավաքածու*
Պատկեր:Scherbinovskiy 004.jpg|**«Տիկինը հովանոցով»** (1899), *կտավ, յուղաներկ*, *մասնավոր հավաքածու*
Պատկեր:Scherbinovskiy 002.jpg|**«Ջրանցք Փարիզում»** (1900), *կտավ, յուղաներկ*, Լուգանսկի մարզային պատկերասրահ
Պատկեր:Scherbinovskiy 005.jpg|**«Ամպիր»** (1904), *կտավ, յուղաներկ*, Օմսկի Մ. Վրուբելի անվան կերպարվեստի մարզային թանգարան
Պատկեր:Scherbinovskiy 006.jpg|**«Մարտ»** (1914), *կտավ, յուղաներկ*, Կոմի Հանրապետության ազգային պատկերասրահ
Պատկեր:Scherbinovskiy 008.jpg|**«Գյուղացի աղջիկ»** (նախքան 1926), *կտավ, յուղաներկ*, Կալուգայի մարզային պատկերասրահ
Պատկեր:Scherbinovskiy 010.jpg|**«Սպիտակեղենը և լվացարարուհին»** (1904), *ստվարաթուղթ, յուղաներկ*, Չուվաշիայի պետական պատկերասրահ
Պատկեր:Scherbinovskiy 011.jpg|**«Սրճարան Փարիզում»** (1897-1900), *կտավ, յուղաներկ*, Չուվաշիայի պետական պատկերասրահ
Պատկեր:Scherbinovskiy 009.jpg|**«Փարիզի «Գրանդ օպերա» թատրոնի դերասանուհի Ռենեի դիմանկարը»** (1897-1900), *կտավ, յուղաներկ*, Չուվաշիայի պետական պատկերասրահ


## Ծանոթագրություններ

## Արտաքին հղումներ
* 
* 

Կատեգորիա:Ռուս նկարիչներ
Կատեգորիա:Պերեդվիժնիկներ
Կատեգորիա:Մոսկվայի պետական համալսարանի իրավաբանական ֆակուլտետի շրջանավարտներ
Կատեգորիա:20-րդ դարի ռուս նկարիչներ
Կատեգորիա:Ռուսական կայսրության նկարիչներ